Woema, krag en allerlei tegnologie – met die Mitsubishi Pajero Sport 2.5 DI-D 4x4 outo | SARIE
Woema, krag en allerlei tegnologie – met die Mitsubishi Pajero Sport 2.5 DI-D 4×4 outo	deur SARIE.com-span
Woema, krag en allerlei tegnologie – met die Pajero Sport kan jy en jou gesin hardebaard-roetes in die boendoes aandurf, want die viertrek-eienskappe is puik. Boonop kan jy die rowwe snorre op die snelweg ’n ding of twee wys. Uitsig is uitstekend vir die bestuurder en passasiers. Dis ’n groot voertuig, maar danksy die parkeer-hulpstelsel is parkering maklik.
Met die agterste van die 7 sitplekke platgeslaan, is daar 1 149 liter pakplek, kantspieëls vou elektries terug, ligte skakel outomaties aan wanneer dit skemer word en die ruitveërs wanneer dit begin reën. Veiligheidseienskappe sluit in aktiewe stabiliteits- en wieltolbeheer, 6 lugsakke en ABS-remme met elektroniese remkragverspreiding. Op die stuurwiel is skakelaars vir onder meer snelheidsbeheer, Bluetooth en die klankstelsel. Die sportnuts is in 5 kleure beskikbaar, die waarborg is 3 jaar/100 00 km en diensplan 5 jaar/90 000 km.
Prys: R465 900
Ry-indruk: Maak grootte saak vir kleinste Merc-sedan?
Om kleiner motors te besit is die hedendaagse neiging en motorvervaardigers besef dit ook. Selfs luukse handelsmerke, soos Mercedes, wat tradisioneel bekend is vir groot statige modelle, bou deesdae kompakte voertuie. Een van Mercedes se kleiner passasiersvoertuie is die CLA, …